open-index/open-wikipedia-markdown huggingface dataset:
Madinat ash-Shamal

**Madinat ash-Shamal** (arabisk الشمال) er ein kommune i Qatar. Det administrative senteret i kommunen er **[[Al Shamal by]]** og vert rekna som ein av dei store byane i Qatar. Namnet tyder «Byen i nord» - sjølv om folketalet berre er på litt over 5&nbsp;000. Ein av fotballstadiona for fotball-VM 2022 skal byggast i Ash Shamal med plass til 45&nbsp;330 tilskodarar. 

Madinat ash Shamal omfattar Ras Lafan, det nordlegaste punktet på Qatarhalvøya og er slik sett kringsett av Persiabukta i alle retningar utanom i sør. Han grensar til kommunen Al Khor.

Kommunen er delt inn i tre soner. 

## Stader
Stader i kommunen er mellom anna: 

* Al Shamal by
* Ar Ru'ays
* Abu Dhalouf
* Madinat Al Kaaban
* Ain Sanan
* Al-Gamashiya
* Fuwayrit
* Al-Judhe'
* Al-Naaman
* Al Mafjar
* Al Ghariyah
* Al-Mourouna
* Jebel Jassassiyeh
* Umm Jassim
* Freiha
* Al Khuwayr
* Al `Arish
* Ain Muhammed
* Zubarah

## Idrett

Al-Shamal SC, er eit idrettsklubb som er mest kjend for fotballaget. Laget konkurrerer Qatargas-ligaen. Heimekampane vert spelte på Al-Shamal SC stadion i Al Shamal by. 

### Turistmål
;Fort
*Ar Rakiyat fort i Ar Rakiyat
*Qal'at Murair i Murair
*Thaqab fort i Ath Thaqab
*Zubarah fort i Zubarah

## Kjelder

**Denne artikkelen bygger på «[[:en:Madinat ash-Shamal|Madinat ash-Shamal]]» frå ,  den 6. februar 2017.* 
*** oppgav desse kjeldene:*
Al Daayen by

**Al Daayen** er ein by og administrasjonssenter i kommunen Al Daayen i Qatar.

## Historie
J.G. Lorimer fortalte om Al Daayen i *[[Gazetteer of Gulf of Persia, Oman and Central Arabia|Gazetteer of Gulf of Persia]]* i 1908:
{{quote|
Ei landsby på austkysten av Qtar, kring 35 km nord for Doha. Han ligg nært ved landsbyen Simaisma, som berre ligg 1,5 km lenger vest. Dha'ain består av kring 150 hus, hovudsaskleg frå Al Bu Kuwarah [Kuwari] med somme frå Hamaidat og nokre få frå Madhahakah. Kring 70 perlebåtar høyrer til staden, i tilelgg til ti handelsfartøy og ti fiskebåtar. Av transportdyr er her ti hestar og 60 kamelar. Drikkevatnet kjem frå 'Awainat Bin-Husain, 8 km inn i landet.
}}

## Kjelder

**Denne artikkelen bygger på «[[:en:Al Dayeen by|Al Dayeen by]]» frå ,  den 6. februar 2017.* 
*** oppgav desse kjeldene:*
Militærstab

**Militærstab** (kan vera **genralstab**, **hærstab**, **marinestab**, eller **luftstab** innan dei ulike forsvarsgreinene) er ei gruppe offiserar, vernepliktige og sivilt personal som har ansvar for administrative, operasjonelle og logistiske funksjonar i den militære avdelinga som staben verkar for.  
Militærstaben styrer informasjon mellom avdelingssjefen og underlagde einingar. Motsett vil òg informasjon frå sensorar og underlagde einingar verta filtrerte til avdelingssjefen og leiinga slik at berre 
viktige data som basis for slutningar som sjefen skal ta, kjem fram.

Tala frå 1 til 9 nedanfor er ikkje prioritetar, men ei vanleg oppdeling i militære stabar som skriv seg frå gamal fransk praksis: **1** har ikkje høgare status enn **2**. Dømet er henta frå SHAPE strukturen:

* **1**, for militært personal og administrasjon
* **2**, for militær etterretning og militær tryggleik
* **3**, for militæroperasjonar
* **4**, for militær logistikk
* **5**, for militære operasjonsplanar
* **6**, for militært samband
* **7**, for militær utdanning og øving 
* **8**, for militærøkonomi og kontraktar   *resource management*.
* **9**, for sivil-militært samband (CIMIC) eller *civil affairs*.

## Norske stabar

I norske militære stabar vert det same prinsippet nytta, og vi brukar gjerne til dømes G-2 for etterretningssjef på brigadenivå, og S-2 for etterretningssjefen på bataljonsnivå. Dette er også brukt i tyske stabar.

## Referansar
Lluís Domènech i Montaner

**Lluís Domènech i Montaner** () var en katalansk arkitekt som hadde stor innverknad på den såkalla *katalanske modernismen*, den katalanske art nouveau-rørsla. Han var også ein framståanade katalansk politikar.

Dei best kjende bygningane hans, Hospital de Sant Pau og Palau de la Música Catalana i Barcelona, står på UNESCO si verdsarvliste.

## Bygningar av Domènech i Montaner
* Hospital de Sant Pau (Barcelona)
* Palau de la Música Catalana (Barcelona)
* Casa Fuster (Barcelona)
* Casa Lamadrid (Barcelona)
* Casa Lleó Morera (Barcelona)
* Casa Thomas (Barcelona) 
* Museo de Zoología (Barcelona) 
* Editorial Montaner i Simón (Barcelona) 
* Palacio Ramón Montaner (Barcelona) 
* Ateneu Obrer (Canet de Mar, Catalonia) 
* Castell de Santa Florentina (Canet de Mar, Catalonia) 
* Casa Roure (Ca la Bianga) (Canet de Mar, Catalonia) 
* Restaurante la Misericòrdia (Canet de Mar, Catalonia) 
* Casa Solà Morales (Olot, Catalonia) 
* Casa Gasull (Reus, Tarragona)
* Casa Navàs (Reus, Tarragona)
* Casa Rull (Reus, Tarragona)
* Instituto Pere Mata (Reus, Tarragona)
* Cementerio de Comillas (Cantabria)
* Fuente de los Tres caños (Comillas, Cantabria) 
* Universidad Pontificia (Comillas, Cantabria)
## Kjelder


**Denne artikkelen bygger på «[[:nb:Lluís Domènech i Montaner|Lluís Domènech i Montaner]]» frå ,  den 6. februar 2017.*
Al Kheesa

**Al Kheesa** (arabisk الخيسة) er ein landsby i kommunen Al Daayen i Qatar. Grensene vart trekt opp i 1988. Namnet Al Kheesa kjem frå det arabiske uttrykket 'stor hage'. Han fekk dette namnet på grunn av dei frodige hagane og sedertrea her.

Den historiske arkitekturen i Al Kheesa har forsvunne raskt dei siste åra fordi han har vore neglisjert av staten.

## Kjelder

**Denne artikkelen bygger på «[[:en:Al Kheesa|Al Kheesa]]» frå ,  den 6. februar 2017.* 
*** oppgav desse kjeldene:*
Al Sakhama

**Al Sakhama** er ein busetnad i Qatar i kommunen Al Daayen. Han ligg nær grensa til Umm Salal kommune.

## Historie
J.G. Lorimer skreiv i *[[Gazetteer of Gulf of Persia, Oman and Central Arabia|Gazetteer of Gulf of Persia]]* at Al Sakhama var ein liten by 8 km vest for Lusail, med ein 1,5 mål stor hage med kring 300 daddelpalmar i 1908. Hangen, som vart sagt å vere dyrka opp av Jassim bin Muhammed Al Thani, vart skildra som omgjeven av ein mur på alle sider og omgjeve på alle sider av rekkjer av tamarisktre. Hagen fekk vatn frå åtte store, oppmurte brunnar, som kvar vart drivne av eit par esel. I tillegg var her ein kvilestad for gartnarane og eit tårn som tente som kvilestad for Jassim bin Muhammed.

## Kjelder

**Denne artikkelen bygger på «[[:en:Al Sakhama|Al Sakhama]]» frå ,  den 6. februar 2017.* 
*** oppgav desse kjeldene:*
Lusail

**Lusail** er den nyaste planlagde byen i Qatar, på kysten nord i kommunen Al Daayen. Lusail ligg kring 23&nbsp;km nord for sentrum av Doha, like nord for Al Qutaifiya. Han dekkjer over 35&nbsp;km² og vil etter kvart vere bustad for opp til 260&nbsp;000 menneske. Han er planlagd å ha båthamner, bustadområde, feriestader, handelsområde, luksusbutikkar og fritidsanlegg, som to golfbanar, ein sjiraff-zoo og eit underhaldningsdistrikt. Bygginga pågår framleis. Han vert utvikla av det statlege Qatari Diar Real Estate Investment Company og Parsons Corporation. 

Lusail Iconic Stadium, med ein kapasitet på over 80&nbsp;000 tilskodarar, er planlagd bygd for opningskampen og finalekampar i fotball-VM i 2022. Stadionet er inspirert av seglet på dei tradisjonelle dhow-båtane, sidan byen ligg på austkysten, der det tidlegare var mange slike perlefartøy. Etter fotball-VM skal stadionet nyttast til andre idretts- og kulturarrangement. Lusail Sports Arena husa handballkampar under handball-VM for herrar 2015.

## Kjelder

**Denne artikkelen bygger på «[[:en:Lusail|Lusail]]» frå ,  den 6. februar 2017.* 
*** oppgav desse kjeldene:*


## Bakgrunnsstoff
*Lusail
*Lusail City - utvikling
Grindsag

**Grindsag** er ei sag der sagbladet er festa til ei grind. Det kan stramast og stillast i ulike vinklar i høve til grinda.

## Kjelder

## Bakgrunnsstoff
Ballsport

**Ballsport** er eit samleomgrep for alle typar sportar som involverer nytta av ein type ball. Ishockey vert ofte sett på som ein ballsport, sjølv om det der vert brukt ein puck i staden for ein ball. Ballspel og ballidrett av alle slag er antakeleg blant verdas mest populære mosjons- og idrettsaktivitetar.

## Balltresportar
Balltresportar er sportar der ballen vert manipulert ved å slå på den med eit balltre. Populære sportar inkluderer baseball, cricket, rounders og softball. I Noreg er òg ballspela slåball og dødball vanleg, spesielt blant barn.

## Tomålssportar
Målsportar er sportar der to lag skal få ballen inn i kvart sitt mål for å skåra poeng. Målet kan vera ei korg som ballen vert kasta inn i (slik som i basketball og korgball), ei sone som ballen vert ført inn i (slik som i amerikansk fotball og rugby) eller eit definert mål markert med stenger som ballen skal inn i (slik som i bandy, fotball, hockey, innebandy og handball).

## Volleysportar
Volleysportar er sportar der to soner av banen er avskoren av eit nett som ballen må slåast over. Kjende volleysportar er badminton, tennis, jeu dei paume,  bordtennis og volleyball.

## Presisjonssportar
Presisjonssportar er sportar der ballen må treffa eit bestemt mål, slik som i bocce og bowling.

## Kjelder

**Denne artikkelen bygger på «[[:nb:Ballsport|Ballsport]]» frå ,  den 7. februar 2017.*  
 
## Referansar


## Litterartur
* Döhring, Volker (2014): *Kleine Spiele zum Beginn und Ende der Sportstunde.* 2. oppl. Wiebelsheim, ISBN 978-3-7853-1897-3.
* Mau, August (1896): Oppslagsord «Ballspiel» i: *Paulys Realencyclopädie der classischen Altertumswissenschaft (RE)*. Bind II,2, Stuttgart, s. 2832–2834.
Carl Fredrik Lowzow

**Carl Fredrik Lowzow** () var ein norsk ingeniør og politikar frå Oslo. Han representerte Akershus fylke og partiet Høgre på Stortinget i tida 1977-89.

Lowzow var son til ein revisor. Etter studenteksamen i 1945 utdanna han seg i 1950 til sivilingeniør ved maskinlina på Heriot Watt University i Skottland. Sidan arbeidde han som konstruktør ved Akers mekaniske verksted i to år, deretter salsingeniør i Von der Lippe Co. 1952-55. I tida 1955-66 var han vedlikehalds- og anleggsingeniør i Dyno industrier og åra 1966-85 overingeniør ved Fjeldhammer Brug. Til sist ei tid administrerande direktør i Skedsmo & Sørum Elektrisitetsforsyning.

Frå 1968 til -75 var Lowzow medlem i Skedsmo kommunestyre, medan han i periodane 1976-79 og 1991-95 hadde plass i Akershus fylkesting. Dei tolv åra 1977-89 representerte han Akershus og Høgre på Stortinget. I nasjonalforsamlinga arbeidde han særleg med nærings- og samferdslepolitikk, mellom anna var han saksordførar for det som vart Norsk veg- og vegtrafikkplan for 1990-93. Han var medlem i Samferdselskomitéen periodane 1977–81 og 1985–89, i den mellomliggande perioden 1981-85 var han med i Energi- og industrikomitéen.

Lowzow var elles styreformann 1975-87 for Sentralsykehuset i Akershus, og medlem 1978-84 av  landsstyret i Høgre.

Carl Fredrik Lowzow og Wenche Lowzow var tremenningar.

## Kjelder
Stortingsbiografi
Gummiball

**Gummiball, sprettball** eller **stussball** er eit leikety av heilstøypt gummi, normalt med ein diameter av nokre centimeter. Elastisiteten til gummien gjev ballen veldig gode stusseigenskapar, som vert forsterka av tyngda til den massive gummien. 

## Sportar der ballar av gummi vert nytta
* Racquetball, der ballen vert spelt med racket over eit nett.

## Kjelder

**Denne artikkelen bygger på «[[:sv:Gummiboll|Gummiboll]]» frå ,  den 7. februar 2017.*
Johan Wiik

**Johan Taraldsson Wiik** () var ein norsk arbeidar og politikar frå Fosnes i Nord-Trøndelag. Han var stortingsrepresentant for Arbeidarpartiet frå 1928 til 1957.

Wiik var son til ein plassmann og tømmermann på Otterøya. I ungdomen gjekk han både framhaldsskule og vinterkurs ved Namdal folkehøgskole. Han arbeidde i ulike yrke, både i fiskeri, i sjøfart langs kysten og med losse- og lastearbeid på hamna i Namsos. Eitt år var han maskinagent og i 1918-19 forretningsførar i 'Namdalens Socialdemokrat' i Namsos. Krigsåra 1940-45 dreiv han gard i Kattmarka i Vemundvik herad.

I 1912 var Wiik sentral då Namsos kaiarbeiderforening vart stifta. Han var medlem av Namsos bystyre 1923-28 og 1932-40, varaordførar i 1926 og ordførar i 1927. Hausten 1927 vart han vald til stortingsmann for Arbeidarpartiet. Gjennom seks attval representerte Wiik Nord-Trøndelag og Arbeidarpartiet på Stortinget i 30 år. Han var medlem i Veg- og jarnbankeomiteen til mars 1948 og i Finanskomiteen ut 1949. Frå 1950 hadde han sete i Utanriks- og konstistusjonskomiteen. Han var visepresident i Odelstinget 1948-49 og i Stortinget 1950-57.

## Kjelder
*Stortingsbiografi
Stortingsmann Johan Støa

**Johan Støa** () var ein norsk arbeidsmann og politikar frå Verdal. Han representerte Nord-Trøndelag og Arbeidarpartiet på Stortinget frå 1965 til han døydde.

Støa var son til ein småbrukar og skogsarbeidar. Etter framhaldsskule i 1927/28 arbeidde han på gard i Verdal til 1935. I tida 1935-56 var han sysselsett med skogs- og bygningsarbeid. Han var så fylkessekretær 1957-59 i Nord-Trøndelag Arbeiderparti. Frå 1959 var han tilsett i Verdal kommune, fyrst fire år som byggeleiar og deretter to år tiltakssekretær.

Støa var medlem av Verdal kommunestyre i tida 1948-67, ordførar 1964–67. Hausten 1965 vart han vald til stortingsrepresentant frå Nord-Trøndelag, attvald 1969 og -73. Han var medlem i  Kommunalkomitéen 1965-71, Finanskomitéen 1971-72 og Kommunal- og miljøvernkomitéen 1972-73. Støa døydde straks etter stortingsvalet i september 1973, før det nye Stortinget vart opna. 
Steiner Kvalø rykte då opp på fast representantplass.

## Kjelder
*Stortingsbiografi
Knut Myrstad

**Knut Myrstad** () var ein norsk lærar, indremisjonsmann og politikar frå Selje i Nordfjord. Han representerte Kristeleg Folkeparti og Sogn og Fjordane fylke på Stortinget frå 1965 til 1977.

Myrstad var son til ein småbrukar og fiskar. I ungdomsåra gjekk han Nordfjord ungdomsskule 1931/32, Selje arbeidsskule 1932/33 og Indremisjonens bibelskule 1933/34. Frå 1934 var han ungdomssekretær i Nordfjord Indremisjon til 1945 og så i Indremisjonsselskapet til 1946. Sidan vart han krinssekretær 1946-48 i Sunnfjord indremisjon og 1948-55 i Nordfjord Indremisjon.

Frå 1955 til 1957 arbeidde Myrstad som lærar i folkeskulen i Selje. Deretter var han til 1965 atter krinssekretær i Sunnfjord indremisjon, bortsett frå 1962-64 då han underviste ved Indremisjonsselskapet sin bibelskule i Oslo.

Myrstad vart vald inn på Stortinget for Kristeleg Folkeparti i 1965 og attvald to gongar. Valbolken 1965-69 var han medlem av Protokollkomiteen, dei siste åtte tingåra hadde han sete i Landbrukskomiteen. Han var elles landsstyremedlem i Kristeleg Folkeparti 1973-75 og i same periode varamedlem til sentralstyret i partiet.

Åra 1971-75 var Myrstad medlem i eit offentleg utval som utgreidde ymse stat/kyrkje-spørsmål. Han var far til journalisten og forfattaren Bjarne Myrstad.

## Kjelder
*Stortingsbiografi

## Fotnotar
Solnetsjnyj

**Solnetsjnyj** - tidlegare **Uzhur-4** - er ein lukka stad som ligg i sørvestre delen av Krasnojarsk kraj, i kommunen Uzjur, 301 kilometer frå Krasnojarsk.
Han husar hovudkvarteret og militærstaben til 62. strategiske missildivisjon..

## Referansar


**Denne artikkelen bygger på «[[:en:ЗАТО Солнечный (Красноярский край)|ЗАТО Солнечный (Красноярский край)]]» frå ,  den 7. februar 2017.*
Helge Johnsen

**Helge Johnsen** () er ein norsk journalist. Han er frå Nord-Vågsøy og busett i Førde. Johnsen har arbeidd i fleire aviser på Vestlandet, frå 1990 i Firda, der han m.a. har vore politisk reportar, kommentator og spaltist.

Johnsen har gjeve ut boka «Til Bergen for å ete agn» (Selja forlag 2003), ei samling epistlar med skråblikk på Sogn og Fjordane og vestlendingen, henta frå spalta «Helge-Blikk» i Firda. Han vart tildelt Presseprisen for Sogn og Fjordane i 1998 og Gulaprisen i 2000.

## Bibliografi
### Bøker
*

### I tidsskrift- eit utval
* Lokalhistoriske artiklar Sogn og Fjordane

## Kjelder
* Fylkesleksikon Sogn og Fjordane

## Bakgrunnsstoff
* Om Helge Johnsen i Lokalhistoriske artiklar Sogn og Fjordane
Guanidin

**Guanidin** eller **imidourea** er ei krystallinsk organisk sambinding med kjemisk formel . Ho er hygroskopisk  og har smeltepunkt ved kring 50 °C. Ho er stamsubstans for fleire fysiologisk viktige stoff som arginin, kreatin og kreatinin.

Guanidin kan framstillast ved spalting av guanin, men vert for det meste laga syntetisk, ofte gjennom saltet guanidinkarbonat. Sistnemnde vert vanlegvis laga frå dicyandiamid. Guanidin er ein sterk base og tek difor karbondioksid frå lufta, og guanidinkarbonat vert danna frå denne reaksjonen.

## Kjelder
Arr i botanikk

**Arr** eller **stigma** viser i botanikken til den øvste delen av fruktemnet i ein blome. Det er mottaksstaden for pollen under pollineringa.
Hjå dei fleste blomstrande plantane sit arret på den øvste delen av griffelen. Hjå plantar utan griffel sit arret direkte på fruktknuten. 

## Funksjon

Arret fangar pollen som er blitt overført av insekt eller svever med vinden eller kjem via strøymande vatn. I tillegg til å fanga pollen kan arret også ha i oppgåve å oppfatta om pollenkornet er kompatibelt (passar til planten). Kompatibelt pollen som set seg på arret, blir hydrert og spirer der. Pollenslangen veks nedover i fruktemnet til han oppnår kontakt med frøemne som sit i fruktknuten. 

## Skildring

Arret har mange ulike utformingar hjå ulike artar. Dei kan vera lange og smale eller kuleforma, fjørforma eller likna hår.
Om fleire fruktblad har vakse saman, kan arret danna arrflikar eller ei arrskive.

Overflata til arret er dekt av celler med papilleforma utvekstar.

Arr kan også vera anten våte eller tørre, alt etter planteart. Våte arr har ei klebrig væske som inneheld protein, lipid og karbohydratslim. Tørre arr har ein ytre cellevegg dekt av kutikula og ein pellikel med protein.

## Bruk i kulturen

Arret og griffelen til safrankrokus (*Crocus speciosus*) blir bruka til krydderet safran.

## Kjelder

*
ΜTorrent

**µTorrent** eller **uTorrent** er ein BitTorrent-klient som tilhøyrer BitTorrent-selskapet. Det har over 100 millionar brukarar, og er med det det andre mest utbreidde BitTorrent programmet etter det kinesiske Xunlei, og det største utanfor Kina. 

Den greske bokstaven µ (mu) i namnet kjem frå SI-prefikset mikro-, noko som viser til den låge minnebruken til programmet. Namnet kan uttalast på ulike måtar. Den svenske utviklaren av programmmet, Ludvig Strigeus, skreiv i 2005, «I usually say 'you torrent' because it looks like a u», men føreslo også «microtorrent», «mytorrent» ( er den  svenske uttalen av bokstaven µ) og seinare «mutorrent» som alternativ. På engelsk blir bokstaven uttalt /mjuː/ eller /muː/. I Hellas blir programmet ofte kalla mi-torrent, ettersom den greske uttalen av μ er [mi].

## Kjelder


**Denne artikkelen bygger på «[[:en:ΜTorrent|ΜTorrent]]» frå ,  den 8. februar 2017.*
Gulbrystmaurfugl

**Gulbrystmaurfugl** (*Hypocnemis subflava*) er ein medlem av maurfuglfamilien, Thamnophilidae, med utbreiing i søraustlege Peru aust for Andes, inn i nordlege Bolivia og litt i tilgrensande område av delstaten Acre i Brasil. Han lever lokalt sympatrisk med brunflankemaurfugl.
__NOTOC__
## Skildring
Dette er ein typisk maurfugl med mørk, streka overside og gul underside, ca. 11-12 centimeter lang og med kroppsvekt rundt 12 gram. Hovudet er mørkt med ei kvit sentral stripe og kvit augebrynstripe. Dekkfjørene er svarte med kvite tuppar som samlast i eit kvitt band når fuglen sit rolig. Den litt spinkle halen har brunt fargeskjær. Undersida er gradvis mørkare gul mot bakkroppen. Det kraftige nebbet og beina er grå. Hofuglane i underarten *collinsi* har lyst olivengrått i oversida av fjørdrakta der hannar er meir grå.

Han skil seg mest frå dei næraste slektningane i fjørdrakt ved at undersida er reinare gul der dei andre er meir oransje eller raudbrune.

Gulbrystmaurfugl er funnen på lågare høgdnivå i fuktig skog, kanskje opp til 1400 moh. mot foten av Andes. Han lever av ulike insekt og edderkoppar og beitar i tett underskog med korte hopp, vippar med vengene og svingar halen frå side til side.

## Taksonomi
Fram til 2008 vart han sett på som ein underart av rustflankemaurfugl, *Hypocnemis cantator*, men basert på skilnader i vokalisering og i mindre grad skilnader i fjørdrakt har dei i seinare år blitt handsama som eigne artar. Etter ein studie med samanlikningar av læte og genetisk struktur blant maurfuglar, la gruppa framlegg om å handsame kvar av dei seks underartane av rustflankemaurfugl som sjølvstendige artstakson. Synet blei stødd av South American Classification Committee og den nye taksonomien blei tatt inn i Clementslista frå desember 2009, og er òg akseptert av IOC. Det er for tida definert berre ein underart i tillegg til nominatforma, *H. s. collinsi*.

## Kjelder
;Referansar 

## Bakgrunnsstoff
*
Fleircella organisme

**Fleircella organisme** er ein organisme som skilnad frå eincella organismer består av meir enn ei celle.
Desse cellene kan vera spesialiserte, det vil seia at dei har ulike utformingar og funksjonar.

Alle dyreartar, landplantar og dei fleste soppar er fleircella. Også mange algar er fleircella. 

Nokre få organismar kan ha både eincella og fleircella trekk, som slimsoppar og sosiale amøbar slik som slekta *[[Dictyostelium]]*.
Det kan ofte vera vanskeleg å skilja mellom koloniar danna av fleire identiske individ og verkelege fleircella organismar.

## Kjelder


**Denne artikkelen bygger på «[[:en:Multicellular organism|Multicellular organism]]» frå ,  den 8. februar 2017.*
Brahuifolk

**Brahuifolk** (brahui براہوئی, brahui eller brahvi) er ei folkegruppe frå Pakistan som tel rundt 2,2 millionar menneske. Dei fleste av dei bur i  Balutsjistan. Det finst også ei lita gruppe brahuifolk som er innfødd i Afghanistan. I tillegg bur mange i utlegd, særleg i land i Midtausten. Brahuifolk snakkar brahui, eit dravidisk språk som ikkje er i slekt med språka i nærområdet, men med språk tala i Sør-India og på Sri Lanka.

Dei viktigaste brahuiområda i Balutsjistan ligg mellom Bolanpasset, via Bolanåsane, til Ras Muari ved Arabiahavet. Dei er i all hovudsak sunnimuslimar.

## Kjelder


**Denne artikkelen bygger på «[[:en:Brahui people|Brahui people]]» frå ,  den 8. februar 2017.*
MF «Losna» (2016)

**MF «Losna»** er ei norsk bilferje bygd for Fjord 1 i 2016. Ved levering vinteren 2017 vart ferja sett inn i sambandet Rysjedalsvika–Rutledal–Krakhella ytst i Sognefjorden.

## Kjelder
* 
* 
* 
*
Linda Jenny Ese

**Linda Jenny Ese** () er ein norsk forfattar, songar, fotograf og teiknar oppvaksen i Balestrand i Sogn og Fjordane. I 2011 gav ho ut diktsamlinga *Livets mørke*.

## Bibliografi
### Bøker
* 
## Kjelder
*
Olav Redal

**Olav Redal** () var ein norsk journalist. Han var frå Naustdal. Redal drog først til Island og seinare til USA der han vart verande livet ut. 
Han gav ut årbøker for Sunnfjordlaget i Amerika, juleheftet *Jul i Vesterland* og nybyggjarsoga *En norsk bygds historie*. Redal skreiv mykje i norsk-amerikanske aviser og blad, og sende «amerikabrev» til lokalavisene i Sunnfjord. Redal var oppteken av at soga om dei norske pionerane og nybyggjarane ikkje skulle gå i gløymeboka.

## Bibliografi
### Bøker
*
*
*
*

*
*
*
*

### I tidsskrift - eit utval
* Lokalhistoriske artiklar Sogn og Fjordane
* Del 1. Nordmenn i Amerika : Thor M. Andersens bibliografi
* Del 2. Nordmenn i Amerika : Thor M. Andersens bibliografi

## Kjelder
* 

## Bakgrunnsstoff
* Om Olav Redal i Lokalhistoriske artiklar Sogn og Fjordane
Krans

**Krans** (norrønt *kranz*, frå lågtysk *kranz*) er ein ring laga av plantemateriale eller etterlikningar som kan brukast som dekorasjon eller symbol. Kransar kan hengast opp, leggjast på flatar eller brukast som hovudpryd.

Sidan antikken har kransar som laurbær-, oliven- og eikebladkransar spelt ei viktig symbolsk rolle.
Laurbærkransen var knytt til guden Apollon medan eikebladkransen var knytt til faren hans Zevs. Olivenkransen blei gjeven til vinnarar i dei olympiske leikane.
Etruskarane laga kransar av edle metall som gull, men med etterlikningar av plantar som eik, eføy, oliven, myrte, laurbær, kveite og vinranker. Herskarane deira brukte dei som kroner, ein skikk romerske magistratar vidareførte.
Den romerske Tolvtavleloven frå rundt 450 f.Kr. omtaler ein tradisjon med gravkransar. 

I moderne tid kan kransar brukast som dekorasjon som dekorasjonar til høgtider, som kornkransar til haustfestar, adventskransar til jul og advent, og til pynting av maistong. Dei kan òg leggjast på grav- eller minnestader for å æra avdøde.

## Sjå òg
*Girlander
*Kranselag

## Kjelder

----
**Denne artikkelen bygger på «[[:en:Wreath|Wreath]]» frå ,  den 9. februar 2017.*
Alakurtti

**Alakurtti** (russisk *Алакуртти*; finsk *Alakurtti*) er ein by på 6 671 innbyggjarar (2002) som ligg sør for «halsen» til Kolahalvøya i Murmansk oblast i det nordvestlege Russland. Alakurtti vert  administrert frå Kandalaksja. Byen var inntil 1940 del av det finske Lapplands län.

## Historie

Den 30. november 1939 vart Alakurtti brent ned av finske troppar under tilbaketrekking. I mars 1940 vart byen del av den karelo-finske sosialistiske sovjetrepublikken i Sovjetunionen. I juni 1941 vart byen teken av tyske og finske troppar og den 14. september 1944 igjen av sovjetiske troppar. I 1953 vart Alakurtti del av Murmansk oblast.

Sidan januar 2015 har Alakurtti vore forlegningstad for ein brigade av den russiske nordflåten (basen hadde vore umanna sidan 2009). 

Omkring 3 km nordvest for Alakurtti ligg Alakurtti luftbase som har eit bomberegiment med Sukhoj Su-24 og eit helikopterregiment med Mil Mi-24 og Mil Mi-8.

Alakurtti har jarnbanesamband.

## Kjelder

----
**Denne artikkelen bygger på «[[:nb:Alakurtti|Alakurtti]]» frå ,  den 9. februar 2017.*
Kristoffer Rein

**Kristoffer Rein** () var ein norsk gardbrukar, politikar og historiegranskar frå Stadsbygd i dagens Rissa kommune i Sør-Trøndelag. Han representerte Kristeleg Folkeparti på Stortinget i tida 1961-73 og var fylkesordførar i Sør-Trøndelag 1976-79.

Rein var fyrstefødde son til gardbrukaren på Rein i Stadsbygd. Han arbeidde på farsgarden til han tok over eigedomen i 1950 og dreiv den til 1989, bortsett frå åra 1932-34 då han gjekk Skjetlein jordbruksskole i Melhus.

Rein tok på seg ei rad verv og oppgåver i heimbygda Stadsbygd. Han var formann 1938-46 i forsyningsnemnda og i jordstyret 1948-56. Frå 1947 til -51 var han varaordførar i Stadsbygd, perioden 1956-62 sat han med ordførarklubba. Åra 1952-63 var han formann i Rissa og Stadsbygd kraftlag. Seinare var han formann 1973-76 i Stadsbygd sokneråd. Elles engasjerte han seg i fråhaldssaka og var landsstyremedlem i Det Blå Kors 1962-76, og styremedlem i Avholdsfolkets landsnemnd 1966-70. 

Hausten 1961 vart Rein vald til å representere Sør-Trøndelag og Kristeleg Folkeparti på Stortinget. Med to attval kom han til å sitje på Tinget til 1973. Den fyrste fireårsbolken var han medlem i Militærkomiteen, sidan 1965 sat han i Kommunalkomiteen. Ved EF-valet 25. september 1972 røysta han ja til norsk medlemskap i EF. Då fylkespartiet skulle setje opp stortingsvallista 1973 vart han vrak frå fyrsteplassen, til fordel for nei-mannen Jens P. Flå.

I den fyrste perioden med direktevalt fylkesting, 1976-79, var Rein fylkesordførar i Sør-Trøndelag.

Rein gav ut åtte bøker med lokal historie, og åra 1976 til -82 var han styremedlem i Landslaget for by- og bygdehistorie.

Elles var Rein frå 1974 til -78 medlem i Forsvarskommisjonen av 1974.

## Kjelder
*Stortingsbiografi
Bjarne Fjærtoft

**Bjarne Fjærtoft** () var ein norsk jurist og politikar frå Ålesund. Han var stortingsrepresentant frå Møre og Romsdal i tida 1954-61, vald for partiet Venstre.

## Liv og virke
Bjarne Fjærtoft var fødd i Jondal. Far hans var frå matrikkelgarden Nøre-Fjørtoft i Haram herad på Sunnmøre. Han slo seg til som lensmann i Jondal. Sonen vart student i 1920 og tok cand.jur.-eksamen i hovudstaden i 1924. Deretter var han i to år sakførarfullmektig i Vadsø. I 1927 slo Bjarne Fjærtoft seg ned i sunnmørsbyen Ålesund og var aktiv både som overrettssakførar og som forretningsførar for Ålesund Kreditorforening i 20 år, i tillegg var han samstundes kommisjonær for 'Norges Hypotekforening for Næringslivet'. I 1946 fekk han stillinga som byfut i Ålesund, eit yrke han hadde til han vart pensjonert i 1969.

Fjærtoft var medlem i Ålesund bystyre 1947-55, ordførar 1950-51. Men framom alt hadde han ei mengd tillitsverv, både i kommunen, på fylkesnivå og i private verksemder. 

Hausten 1953 fekk Fjærtoft andreplassen på Møre og Romsdal Venstre si stortingvalliste, og vart vald inn på Stortinget med god margin. Fire år seinare vart han attvald til ein ny tingperiode. Dei fire fyrste åra på Tinget var han medlem i Administrasjonskomiteen, dei fire siste i Samferdslekomiteen. Han tok ikkje attval i 1961.

## Kjelder

**Denne artikkelen bygger på «[https://www.stortinget.no/no/Representanter-og-komiteer/Representantene/Representantfordeling/Representant/?perid=BJFJ&tab=Biography Stortingsbiografi]» henta den 9. februar 2017.*
Amund Skarholt

**Amund Rasmusson Skarholt** () var ein norsk  gardbrukar og politikar frå Orkdal, som representerte Arbeidarpartiet på Stortinget frå 1934 til han døydde i 1956.

Skarholt var son til ein gardbrukar i Orkdal. Han gjekk Skjetlein landbruksskole åra 1911-13, og tok over farsgarden Skarholt i 1916.

I 1918 melde Skarholt seg inn i Det norske Arbeidarparti. Etter partiet vart splitta i 1923, fylgde han minoriteten og var dei fire neste åra medlem i Orkdal-avdelinga av det nyskipa Norges Kommunistiske Parti. Då Arbeidarpartiet og sosialdemokratane vart samla att i 1927, melde han overgang til det samla Arbeidarpartiet.

Skarholt var medlem av heradsstyret i Orkdal frå 1919 til 1951, mest heile denne lange perioden med plass i formannskapet. Han var formann i jordstyret i Orkdal 1920-25.

Til stortingsvalet 1933 fekk Skarholt andreplassen på Sør-Trøndelag Arbeidarparti si valliste, og stod dermed på «sikker» stortingsplass. Gjennom attval dei neste fire stortingsvala vart han sitjande på Stortinget til han døydde våren 1956, halvtanna år før hans femte valperiode gjekk ut. Alle åra frå 1945 var han medlem i Landbrukskomiteen, og var visesekretær i Lagtinget.

## Kjelder
*Stortingsbiografi
Markus Jonasson Horne

**Markus Salomon Jonasson Horne** () var ein norsk misjonsprest. Han var frå Naustdal. Horne gjekk misjonsskulen i Stavanger og var misjonær på Madagaskar 1893-1927. Etter endt teneste budde Horne og kona i Stavanger og seinare i Vevring i Naustdal kommune.
Horne skreiv om misjonsarbeidet og gav ut eit par romanar.

## Bibliografi
### Bøker
*
*
*
*
*

### I bøker - eit utval
*
*

## Kjelder
* Gravminner i Norge
* 

## Bakgrunnsstoff
* Om Markus Jonasson Horne i Lokalhistoriske artiklar Sogn og Fjordane
Pervomajskij i Kirov

**Pervomajskij** er ein ZATO (lukka by) nordaust for Yurja i Kirov oblast i Russland. Han husar 8. strategiske missildivisjon.

## Referansar
Pyridoksal

**Pyridoksal** er ei av tre naturlege former av . Dei to andre formene er pyridoksin og pyridoksamin. Alle er kjemisk nærskylde pyridinderivat. Pyridoksal vert syntetisert av bakteriar i tarmen og finst elles i kjøt og kornvarer. Det verkar i form av pyridoksalfosfat som prostetisk gruppe for mange enzym som har aminosyrer som substrat.

## Kjelder
*
Mads Flokenes

**Mads Flokenes** () var ein norsk lærar og ordførar. Han var fødd i Vevring i Naustdal kommune. Då faren døydde, flytta mora og borna til Askvoll kommune. Flokenes gjekk på folkehøgskule og lærarskule, og han var lærar fleire stader, m.a. i Vevring. Han var mykje med i kommunale styre og var ordførar i Askvoll 1956-1963.

Flokenes var venstremann, fråhaldsmann og målmann. Han skreiv mykje i blad og aviser.

## Bibliografi
### Bøker
*

## Kjelder

* 
* Gravminner i Norge

## Bakgrunnsstoff
* Om Mads Flokenes i Lokalhistoriske artiklar Sogn og Fjordane
* I tidsskrift - eit utval i Lokalhistoriske artiklar Sogn og Fjordane.
8. strategiske missildivisjon

**8. strategiske missildivisjon** er ein russisk divisjon underlagd 31. strategiske rakettarmé i den stengde byen (ZATO) Pervomajskij i Kirov oblast.

## Historie
Divisjonen vart sett opp i 1960 med basis i nokre siloar som vart kontrollerte av 24. strategiske missilregiment.

I desember 1990 vart divisjonen knytt til kommando- og kontrollkomplekset Handa frå grava, "Perimetr" eller «Система Периметр-РЦ» på russisk.

## Referansar


**Denne artikkelen bygger på «[[:ru:8-я ракетная дивизия|8-я ракетная дивизия]]» frå ,  den 10. februar 2017.*
Hematoksylin

**Hematoksylin** er eit fargestoff som finst i det tropiske kampechetreet. Det vert nytta som kjernefargestoff i mikroskopiske preparat. Ved oksidasjon vert det raude fargestoffet hematein danna.

## Kjelder
Per Hysing-Dahl

**Per Hysing-Dahl** () var ein norsk krigsflygar, næringsdrivar og politikar frå Bergen. Han representerte Hordaland fylke på Stortinget frå 1969 til 1985, vald for partiet Høgre.

Hysing-Dahl var son til ein kjøpmann. Han vart student i 1940. Året etter var han komen over til Storbritannia, der han tok offisersutdanning i Luftforsvaret, og deltok deretter i verdskrigen som kaptein i det norske flyvåpenet. I 1946/47 gjekk han handelsskule i heimbyen Bergen.

Etter å ha arbeidd to år på kontoret til A/S Stord, fekk han i 1949 disponentstillinga i A/S Ocean Products, ein yrkesrolle han hadde til 1970. Jamsides disponerte han 1950-60 sildoljefabrikken A/S Clupea og 1955-75 reiarlaget Trawl-Industri. Frå tidleg i 1960- åra til 1972 var han også skipsreiar i Ocean Transport A/S og direktør i Akers Trading Co. Åra 1964-83 var han direktør i flyselskapet A/S Westwing.

Hysing-Dahl var medlem i Fana heradsstyre 1960-67. Hausten 1969 fekk han plass på Stortinget frå Hordaland og Høgre. Dei fire fyrste på Tinget åra var han medlem i Industrikomiteen. Frå 1973 til 1981 var han formann i Forsvarskomitéen. Ved konstitueringa av det nye Stortinget i oktober 1981 vart han vald til stortingspresident, eit verv han hadde heile fireårsperioden  Samstundes var han medlem i Sjøfarts- og fiskerikomiteen 1981-85. Hysing-Dahl var medlem i sentralstyret til Høgre 1971-74 og 1977-78, andre viseformann i Høgre i perioden 1972-74.

Frå 1985 til -88 var Hysing-Dahl styreleiar i Distriktenes utbyggingsfond.

## Kjelder
*Stortingsbiografi
Harald Ellefsen

**Harald Ellefsen** () er ein norsk forretningsadvokat og politikar, fødd i Oslo, oppvaksen i Trondheim. Han representerte partiet Høgre og Sør-Trøndelag fylke på Stortinget i tida 1982-97.

Ellefsen tok examen artium i 1969 og studerte statsvitskap ved Drew University i 1971/72. I 1976 tok han juridisk embetseksamen på Universitetet i Oslo.

Ellefsen var så politifullmektig ved Trondheim politikammer 1977-78 og dommarfullmektig ved Onsøy sorenskrivarembete 1978-79- Frå 1980 til -88 var han politiadjutant ved Trondheim politikammer.

Frå 1982 til 1997 var Ellefsen stortingsrepresentant frå Sør-Trøndelag. Etter eit lite år som møtande vararepresentant fekk han fast stortingsplass sommaren 1983, då den valde Høgre-representanten Hermund Eian døydde. Sidan 1985 hadde Ellefsen sete på Tinget i tre heile val periodar. På Tinget var han 1982-85 medlem i Forbrukar- og administrasjonskomitéen, 1985-89 nestleiar i Justiskomitéen og 1989-97 medlem i Finanskomitéen.

Sidan 1997 har Ellefsen vore advokat i Trondheim, frå 2000 som partner i Steenstrup Stordrange DA. Ellefsen har arbeidd med strategisk rådgjeving, prosjekt- og forretningsutvikling, og påverknad av styresmakter og offentleg forvaltning.

Ellefsen har vore styreleiar i Sofell AS, Malvik Regionale Utvikling AS og Base Midt-Norge AS. Styremedlem var han 1993-2001 i Adresseavisen, 1998-2010 i Folketrygdfondet og frå 2005 i Statskog SF.

## Kjelder
*
Ingvald Godal

**Ingvald Åsmund Godal** () var ein norsk sivilingeniør og Oslo-fødd politikar. Han var stortingsrepresentant frå 1985 til 2001, vald frå Telemark fylke for partiet Høgre.

Prestesonen Godal tok examen artium ved Hamar katedralskole i 1953 og sivilingeniøreksamen på bygglina ved Heriot-Watt University i Edinburgh i 1959. Seinare utdanna han seg vidare ved Noregs landbrukshøgskule og Forsvarets høgskole.

Etter å ha vore konstruktør i konsulentfirmaet Grønvold i Oslo i 1959-60, arbeidde Godal fram til 1965 som vegingeniør i Departementet for offentlige arbeid i Nord-Nigeria og som leiar av Norconsult A/S sitt Uganda-kontor til 1969. Deretter leia han eit års tid Det Lutherske Verdsforbundet sitt hjelpearbeid under Biafrakrigen. Frå 1971 til -82 dreiv han eige ingeniørfirma i Rauland i Telemark. Åra 1982-85 var han rådmann i Vinje kommune.

Godal engasjerte seg politisk i Senterpartiet og var formann i Oslo Senterparti 1969-71. I Korvald-regjeringa var han statssekretær i Miljøverndepartementet. Perioden 1976-79 var han ordførar i Vinje kommune, og 1979-81 formann i Telemark Senterparti. I 1983 braut han med Senterpartiet og melde seg inn i Høgre. Til stortingsvalet 1985 fekk han andreplassen på Telemark Høgre si valliste, og lukkast å kome inn på Tinget som sistemann frå fylket. Med tre attval representerte han Høgre på Stortinget til 2001. Dei fire fyrste tingsesjonane var han med i Engeri- og industrikomiteen, sidan fast i Forsvarskomiteen.

Goldal engasjerte seg elles med kraft og iver på ulike felt. Han var 1977-85 formann i Landssamanslutninga av Vasskraftkommunar, 1982-87 styreformann i Telemarksforsking, 1985-87 visepresident i Norges Forsvarsforening og 2002-07 leiar i Norsk støttekomité for Tsjetsjenia.

## Kjelder
*Stortingsbiografi
Korisminsyre

**Korisminsyre** eller **korismat** er ei kjemisk sambinding. Ho er den siste sambindinga som er sams i syntesen av dei aromatiske aminosyrene fenylalanin, tryptofan og tyrosin i mange organismar, både prokaryote og eukaryote.

## Kjelder
*
Sjølvdrivne artilleritypar

**Sjølvdrivne artilleritypar** er eit oversyn over sjølvdrive artilleri etter produksjonsland. Køyretøy laga som eit samarbeid mellom fleire nasjonar er lista opp fleire gonger.

## Sortert etter produksjonsland

### Frankrike

* Giat Caesar 155 mm haubitsar
* Creusot-Loire 105mm Mk 1 haubitsar
* Creusot-Loire 155mm Mk 3 haubitsar
* GIAT GCT 155 haubitsar
* Mk 61 105 mm haubitsar

### Irak
* Al-Fao 210 mm haubitsar
* Al-Majnoon 155 mm haubitsar

### Iran
* Raad 1 122 mm kanon
* Raad 2 155 mm kanon

### Israel

* M-50 haubitsar
* Soltam L-33 haubitsar
* Soltam Rascal 155 mm kanon

### Italia
* OTO Melara Palmaria 155 mm haubitsar

### Japan
* Type 4 Ho-Ro 150 mm haubitsar
* Type 75 155 mm haubitsar

### Kina
* Type 54-1
* Type 83

### Nord-Korea
* M1978 og M1989 Koksan

### Singapore
* SSPH Primus 155 mm haubitsar

### Slovakia
* ShKH Zuzana 152 kanon

### Sovjetunionen og SUS-statane

* 2S1 Gvosdika 122 mm haubits
* 2S3 Akatsija 152 mm haubits
* 2S4 240 mm bombekastar
* 2S5 Giatsint 152 mm kanon
* 2S7 203 mm kanon
* 2S9 120 mm bombekastar
* 2S19 152 mm kanon
* 2S23 120 mm bombekastar
* BM-13 132 mm rakettkastar
* BM-14 140 mm rakettkastar
* BM-21 122 mm rakettkastar
* BM-27 220 mm rakettkastar
* BM-30 300 mm rakettkastar
* ISU-122 122 mm kanon
* ISU-152 152 mm kanon
* SU-122 122 mm kanon
* SU-76 76 mm kanon

### Storbritannia

* As-90 155 mm kanon
* Alecto
* Birch Gun 3,3 tommar kanon
* Bishop
* Deacon
* FV433 Abbot 105 mm kanon
* Gun Carrier Mark I
* Sexton

### Sverige
* Bandkanon 1

### Sørafrika
* Denel G6 155 mm haubitsar

### Sør-Korea
* K-9

### Tsjekkoslovakia
* ShKH-77 DANA 152 mm kanon

### Tyskland

* Brummbär
* Grille
* Hummel
* PzH 2000
* SIG 33
* Sturmgeschütz
* Wespe
* Wurfrahmen 40

### USA

* HIMARS rakettkaster
* M7 Priest
* M8 GMC
* M12 Gun Motor Carriage
* M40 GMC
* M44 haubitsar
* M52 105mm haubits
* M107 175 mm kanon
* M108 105 mm kanon
* M109 155 mm haubits
* M110 203 mm haubits

* M270 MLRS rakettkastar

* XM2001 Crusader

## Sjå òg
* Sjølvdrive artilleri

## Kjelder

**Denne artikkelen bygger på «[[:no:Liste over selvdrevet artilleri|Liste over selvdrevet artilleri]]» frå ,  den 11. februar 2017.*
2S3 Akatsija

**2S3 Akatsija** er ein sjølvdriven felthaubits frå Sovjetuninen som vart utvikla i 1968 og kom i bruk i 1971. I Vesten fekk han først nemninga **M1973**. Hovudvåpenet er ein 152 mm haubits. Chassiset er basert på SA-4 Ganef luftvernssystem, men med eitt hjul mindre enn dette.

## Variantar

## Sjå òg
* M109, den amerikanskproduserte motparten

## Kjelder

* Christopher F. Foss: *Jane's AFV Recognition Handbook*




----
**Denne artikkelen bygger på «[[:nb:2S3 Akatsija|2S3 Akatsija]]» frå , den 11. februar 2017.*
2S1 Gvozdika

**2S1 Gvosdika** er ein russisk/ukrainsk sjølvdriven 122&nbsp;mm haubits.

Chasisset til 2S1 Gvosdika er basert på MT-LB pansra personellkøyretøy og utstyrt med ein 2A31 122&nbsp;mm haubits, som er ein modifisert variant av haubitseren D-30, i eit lukka tårn. Utviklinga av 2S1 vart sett i gang på slutten av 60-talet. Produksjonen byrja i 1971 og dei første eksemplara vart operative i 1973. I 1974 vart 2S1 kjend i Vesten, og fekk nemninga **M1974** av NATO.

## Skildring
Skroget er båtforma og relativt stort for å gje nok oppdrift til å gjera 2S1 amfibisk. Belta vert brukt for framdrift i vatn og gjev ein fart på opptil 4,5&nbsp;km/t. Førarplassen er plassert fremst til høgre og føraren er fysisk isolert frå resten av mannskapet med kontakt berre over det interne sambandet. Motoren er plassert rett bak og til venstre for føraren. Haubitsen er plassert i eit elektrisk drive tårn bak på skroget. Tårnet, som rommar 3 av mannskapet, har ein låg profil og kan dreiast 360°. Drivverket er utstyrt med pneumatiske støytdemparar som òg kan brukast til å senka eller heva køyretøyet avhengig av terreng og er utstyrt med belte med ei breidd på 40&nbsp;cm, men kan utstyrast med belte med ei breidd på 67&nbsp;cm for køyring i snø eller annan laus grunn. 2S1 er utstyrt med med eit system for vern mot abc-våpen og nattsikte for førar og vognkommandør.

Hovudbestykninga er ein 122&nbsp;mm 2A31 haubits, basert på ein standard D-30 felthaubits, som kan eleverast frå −3° til +70°. Ammunisjon inkluderer eksplosive proskjektil med ei vekt på 21,72&nbsp;kg, som er standardammunisjon for vogna og har ei rekkjevidde på opp til 15 300 m, ei holladning til bruk mot stridsvogner, lysgranatar, røykgranatar, kjemiske ladningar og eit rakettdrive prosjektil med ei rekkjevidd på opptil 21 900 m.

## Historie
2S1 Gvosdika var i bruk av Sovjetunionen, og vart eksportert til Algerie, Angola, Bulgaria, Etiopia, Irak, Jugoslavia, Libya, Polen, Syria, Tsjekkoslovakia, Ungarn og Aust-Tyskland. Etter oppløysinga av Sovjetunionen var 2S1 òg i bruk i ei rekkje av dei tidlegare sovjetrepublikkane og ein del tidlegare austblokkland. Russland har framleis omkring 2 000 2S1 Gvosdika i bruk.

## Kjelder

**Denne artikkelen bygger på «[[:nb:2S1 Gvosdika|2S1 Gvosdika]]» frå , den 11. februar 2017.*
Nasi goreng

**Nasi goreng** (indonesisk og malayisk for 'steikt ris') er ein indonesisk og malaysisk matrett laga av ris som er woksteikt saman med ingrediensar som egg, kylling, reker og grønsaker og smaksett med ketjap, rekepasta, peanøtter, chili, tamarind, kvitlauk og sjalottlauk.

Retten blir servert over heile Indonesia, frå gatekjøken til fine restaurantar og festar. Han er blitt kalla nasjonalretten i landet.

Nasi goreng blir tradisjonelt laga av kald kokt ris, og er som mange andre steikte risretter ein måte å bruka opp att restar på. Han er ein gammal indonesisk frukostrett som ein kunne laga med ris frå dagen før og restar av ein kjøtrett med til dømes storfe eller kylling.

Retten finst i mange ulike variantar som kan reflekterast i namnet. *Nasi goreng ayam* tyder til dømes 'steikt ris med kylling', *nasi goreng udang* kjem med reker og *nasi goreng cumi-cumi* blir servert med blekksprut. 

Om ein bytter ut risen med nudlar får ein *bami goreng* eller *mee goreng* (malayisk).

## Kjelder

**Delar av denne artikkelen bygger på «[[:en:Nasi goreng|Nasi goreng]]» frå , og «[[:sv:|Nasi goreng]]» frå  den 11. februar 2017.*
Roger Gudmundseth

**Roger Gudmundseth** () er ein norsk byråkrat og politikar, opphavleg frå Ålesund. Han representerte Nord-Trøndelag fylke og Arbeidarpartiet på Stortinget i tida 1981 til 1999.

Gudmundseth var fiskar frå 1954 til -57. Dei neste åra tok han handelsskule-eksamen og han utdanna seg til kystskipper. Åra 1960-62 arbeidde han på kontor, medan han i perioden 1963-73 var tilsett i forsikringsselskapet Samvirke, både som distriktssjef og seljar. I 1973 fekk han jobben som forretningsførar i 'Fiskernes gjensidige ulykkestrygdelag', åra 1979-81 var han kontorsjef hos Norges Fiskarlag i Trondheim.

Etter han flytta frå Ålesund til Stjørdal i 1973, engasjerte Gudmundseth seg i lokalpolitikken og var formann i Stjørdal faglige arbeiderlag 1974-77, formannskapsmedlem i Stjørdal 1976-79 og i Nord-Trøndelag fiskeristyre 1977-95, samt formann i Stjørdal Arbeiderparti 1979-82.

Gjennom fire samanhengande valperiodar, 1981-97, var Gudmundseth stortingsrepresentant frå Nord-Trøndelag. Han var medlem 1981-85 i Sjøfarts- og fiskerikomiteen, 1985-89 i Kommunal- og miljøvernkomiteen og 1989-93 i Sosialkomiteen. Dei siste fire tingsesjonane frå 1993-97 var han leiar i Kommunalkomiteen. I samband med at fleirtalet i eit offentleg utval i 1995 tilrådde kommunesamanslåingar, gjorde Gudmundseth seg til talsmann for ei storstilt kommunal sentralisering med å ville leggje ned dei 19 fylkeskommunane og erstatte dei med fem regionar.

Etter han gjekk ut av Stortinget engasjerte Gudmundseth seg i Landsforeningen for hjerte- og lungesyke (LHL), fyrst som medlem av forbundsstyret 1999-2008 og deretter nestleiar.

## Kjelder
*Stortingsbiografi
Kjell Helland

**Kjell Edvard Helland** () er ein norsk politikar og tidlegare fylkesarbeidssjef i Sør Trøndelag. Han representerte Arbeidarpartiet og Sør-Trøndelag på Stortinget i tida 1973-1989.

Helland busette seg i Trondheim, der han var butikkekspeditør 1955-59 og sidan tilsett i Postverket til han i 1973 fekk stortingsplass.

Valperioden 1972-1975 var Helland bystyremedlem i Trondheim. Hausten 1973 vart han vald til stortingsrepresentant for Arbeidarpartiet, attvald 1977, 1981 og 1985. På Stortinget var han 1973-1977 medlem i Kontroll- og konstitusjonskomiteen, 1977-1981 i Industrikomiteen og frå 1981 til 1989 i Energi- og industrikomitéen.

Etter han avslutta det politiske tilværet på Stortinget, var Helland fylkesarbeidssjef i Sør-Trøndelag gjennom 13 år, frå 1989 til 2002.

## Kjelder
*Stortinget.no – Stortingsbiografi

## Referansar
Martin Smeby

**Martin Smeby** () var ein norsk bygningsmann, papirarbeidar og politikar frå Søndre Land i Oppland. Han var stortingsmann for Arbeidarpartiet og Oppland frå 1934 til 1957.

Smeby var son til ein småbrukar og bygningsmann. Til liks med faren utdanna han seg til bygningsmann og arbeidde som snikkar fram til 1920. Då fekk han jobb ved Land Træsliperi og Pappfabrik, der han var papirarbeidar til 1945. Frå 1916 var han fagorganisert og i mange år formann i den lokale avdelinga av Norsk Papirindustriarbeiderforbund. Han var styremedlem i Oppland faglege samorganisasjon og 1932-37 medlem i representantskapet i Landsorganisasjonen.

Smeby var medlem i Søndre Land heradsstyre frå 1919. Han var varaordførar 1922-25, ordførar 1928-33, varaordførar på ny 1937-39, og ordførar 1940-41 og 1945.

Valbolken 1928-30 var Semby tredje vararepresentant til Stortinget frå Oppland. Ved stortingsvalet 1933 vart han vald inn på Tinget, og med fire attval vart han verande stortingsmann for Arbeidarpartiet heilt til 1957. På Stortinget var han medlem 1945-49 i Skog- og vassdragskomiteen og frå 1950 i Justiskomiteen til han forlet Tinget hausten 1957. Siste seks sesjonane var han også visepresident i Lagtinget.

I åra etter andre verdskrigen var Smeby medlem frå 1948 i Komiteen om lån til vanskeligstilte kommunar, styremedlem i Lånekassen for jordbrukere og medlem hovudstyret i Noregs vassdrags- og elektrisitetsvesen.

## Kjelder
*
Jonas Enge

**Jonas Enge** () var ein norsk gardbrukar frå Vik på Helgeland som var stortingsrepresentant frå Nordland fylke og for Arbeidarpartiet gjennom tjue år, 1950-69. Også far hans, Cornelius Enge, var i si tid stortingsmann.

Enge gjekk 1929 fylkesskulen i Bodø, realskule 1930/31 ved Firda gymnas i Førde og 1934/35 på Treiders handelsskule i Oslo. I 1936 tok han over postopneriet i heimbygda etter far sin, og i 1942 også farsgarden. Han stod som drivar av desse til 1978.

Frå 1945 til -51 var Enge varaordførar i Sømna herad, deretter ordførar 1952-55. Ved stortingsvalet 1949 vart han vald til å representere Arbeidarpartiet på Stortinget, og vart attvald ved dei neste fire stortingsvala. Den fyrste fireårsbolken, 1950-53, var han medlem i Administrasjonskomiteen, frå 1954 hadde han fast sete i Landbrukskomiteen til han gjekk ut av Stortinget i 1969.

Enge var formann i Regionplanrådet for Sør-Helgeland i tida 1969-76.

## Kjelder
*Stortingsbiografi